Яе стыль і змест аказаліся наноў запатрабаванымі ў эпоху рамантызму, у пачатку ХІХ стагоддзя, у якасці матрыцы польскай нацыянальнай мадэлі, па сваёй сутнасці не так этнічнай, як звычаёвай, абапертай на светапоглядныя шляхецкія каштоўнасці і колішнюю гістарычную еднасць. Традыцыйны сармацкі строй на той момант ужо адышоў у гісторыю, аднак ягоныя паасобныя элементы яшчэ доўга выкарыстоўваліся нашчадкамі ў якасці сімвалаў патрыятызму і супраціву.